ตำรวจเมืองน้ำหอม โร่แจงเสียงบึ้มคล้ายระเบิด กลางกรุงปารีส เกิดจากเครื่องบินขับไล่
ตำรวจเมืองน้ำหอม โร่แจงเสียงบึ้มคล้ายระเบิด กลางกรุงปารีส เกิดจากเครื่องบินขับไล่
ตำรวจเมืองน้ำหอม โร่แจงเสียงบึ้มคล้ายระเบิด กลางกรุงปารีส เกิดจากเครื่องบินขับไล่
30 ก.ย. 2563

สืบเนื่องจากกรณีที่สื่อต่างประเทศรายงานว่า มีเสียงดังคล้ายระเบิดกลางกรุงปารีสวันนี้ (30 ก.ย.63) โดยมีผู้เห็นเหตุการณ์เล่าว่า อาคารที่เขาอยู่ได้เกิดการสั่นสะเทือน ส่วนผู้ที่อยู่ในชานกรุงปารีสต่างก็รายงานว่าได้ยินเสียงระเบิดดังกล่าว อย่างไรก็ดี ไม่มีการรายงานการเกิดเพลิงไหม้ หรือควันพวยพุ่งในสถานที่ใดๆในกรุงปารีส
ทั้งนี้ ล่าสุด ตำรวจฝรั่งเศสออกแถลงการณ์ระบุว่า เสียงดังคล้ายระเบิดที่สร้างความตื่นตระหนกต่อประชาชนนั้น ที่แท้เกิดจากการที่เครื่องบินขับไล่ลำหนึ่งของกองทัพอากาศฝรั่งเศสได้บินด้วยความเร็วสูงจนทะลุกำแพงเสียง จนเป็นเหตุให้เกิดเสียงดังกล่าว โดยเหตุการณ์นี้ไม่ใช่เกิดจากเหตุระเบิดแต่อย่างใด
“เสียงที่ได้ยินในกรุงปารีสและชานเมืองไม่ได้เกิดจากระเบิด แต่เกิดจากการที่เครื่องบินขับไล่ลำหนึ่งได้บินด้วยความเร็วสูงจนทะลุกำแพงเสียง ดังนั้นประชาชนกรุณางดการใช้โทรศัพท์สายด่วนแจ้งตำรวจ” สำนักงานตำรวจปารีส ระบุในทวิตเตอร์
โดยขณะนี้ เจ้าหน้าที่กำลังสอบสวนว่าเหตุใดเครื่องบินขับไล่ลำดังกล่าวจึงได้บินด้วยความเร็วสูง และในระดับต่ำเหนือกรุงปารีส